จับตา 7 บจ.New look เดินหน้าลุยธุรกิจใหม่เต็มสูบ
ยกทัพ 7 บจ.ย้ายหมวดธุรกิจ IFEC SITHAI SUPER ASIAN CM CPI และ PRG เริ่ม 2 ก.ค.นี้
16 มิ.ย. 2558

ตลาดหลักทรัพย์แห่งประเทศไทย ระบุว่า ตลท.ประกาศเรื่องการปรับย้ายหมวดธุรกิจของ IFEC SITHAI SUPER ASIAN CM CPI และ PRG
โดยบริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC จากกลุ่มอุตสาหกรรมเดิม สินค้าอุปโภคบริโภคหมวดธุรกิจเดิมของใช้ในครัวเรือนและสำนักงาน ย้ายเข้ากลุ่มอุตสาหกรรมใหม่ทรัพยากรหมวดธุรกิจใหม่พลังงานและสาธารณูปโภคมีผลวันที่ 2 ก.ค. 2558
บริษัท ศรีไทยซุปเปอร์แวร์ จำกัด (มหาชน) หรือ SITHAI จากกลุ่มอุตสาหกรรมเดิมสินค้าอุปโภคบริโภคหมวดธุรกิจเดิมของใช้ในครัวเรือนและสำนักงาน ย้ายเข้ากลุ่มอุตสาหกรรมใหม่สินค้าอุตสาหกรรมหมวดธุรกิจใหม่บรรจุภัณฑ์มีผลวันที่ 2 ก.ค. 2558
บริษัท ซุปเปอร์บล๊อก จำกัด (มหาชน) หรือ SUPER จากกลุ่มอุตสาหกรรมเดิมอสังหาริมทรัพย์และก่อสร้างหมวดธุรกิจเดิมวัสดุก่อสร้าง ย้ายเข้ากลุ่มอุตสาหกรรมใหม่ทรัพยากรหมวดธุรกิจใหม่พลังงานและสาธารณูปโภคมีผลวันที่ 2 ก.ค. 2558
ด้านบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN, บริษัท เชียงใหม่โฟรเซ่นฟู้ดส์ จำกัด(มหาชน) หรือ CM, บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI, บริษัท ปทุมไรซมิล แอนด์ แกรนารี จำกัด (มหาชน) หรือ PRG ย้ายจากกลุ่มอุตสาหกรรมเดิม เกษตรและอุตสาหกรรมอาหารหมวดธุรกิจธุรกิจการเกษตร เข้าสู่กลุ่มอุตสาหกรรมใหม่เกษตรและอุตสาหกรรมอาหารหมวดธุรกิจใหม่ อาหารและเครื่องดื่มมีผลวันที่ 2 ก.ค. 2558
 